社會民主連線

社會民主連線係香港泛民主派左翼建立嘅政治組織。宗旨係「旗幟鮮明咁捍衛基層利益」，宣揚社會民主主義，做「旗幟鮮明嘅反對派」。

組成 
2006年4月17號，籌組社民連嘅骨幹響烏溪沙青年新村舉行路向營，表示該組織將以香港泛民主派左翼光譜為號召，輔以基層路線，反對私有化。10月1號，社民連正式成立。

陶君行響2006年4月17號網路電台節目《風波裏的龍門陣》節目中透露，該組織曾經響年前接觸政見偏左嘅民主派立法會議員張超雄，但佢喺2006年初已經應承加入主要由中產階級同專業人士組成嘅公民黨，重做埋副主席。

社會民主連線響2006年10月29號選舉第一屆行政委員會，時事評論員黃毓民當選主席，兩名來自醫療衞生界別嘅香港立法會前議員麥國風同勞永樂當選副主席。而黨秘書長就由黃大仙區議會議員陶君行出任，副秘書長就係前香港大學學生會會長、公民黨黨魁余若薇前助理鄧徐中出任；司庫係堪輿學家馬禮華。行政委員會常委包括：立法會議員梁國雄、陳偉業，香港職工會聯盟副主席鍾松輝、香港浸會大學宗哲系教授陳士齊、東區區議會議員曾健成以及民運人士劉山青等。

2007年9月，勞永樂代表社會民主連線參加2007年香港立法會港島選區補選泛民主派初選，重同陳方安生辯論，最後陳方安生勝出。

架構 

社民連有五個工作小組，推動以上目標：

培訓小組
開辦培訓課程，培育政治人才，服務市民。

社會行動小組
以直接行動爭取社會公義。

政策研究小組
就公共政策提出具體建議。

組織發展小組
不斷革新組織，連結友好團體，壯大爭取民主公義力量。

勞工小組
爭取勞工權益，支援工人運動，保障基層生活。

立法會議員 
社民連喺立法會冇任何議席：
梁國雄
陳偉業
黃毓民

佢哋喺2010年嘅政改方案諮詢之中決定加入五區總辭，辭職後重返立法會。

上面三個人統稱「社民連三子」，以激進同出位作風出名。目前衹剩返梁國雄仍然留喺社民連。

區議員

2007年至2011年
麥國風
曾健成
古桂耀
陶君行
麥業成

2012年至2016年
無

2016年至2019年
無

2020年至2023年
黃永志
曾健成
岑子杰

選舉成績

立法會

區議會

基於唔同原因，每一屆區議會選舉入面，社民連都會有啲成員唔會打正旗號去參選，例如2007年嘅盧海鵬、劉美谷因為違反泛民區選聯盟嘅協調規則被取消黨籍，2011年都有類似情況。另外，有啲黨員唔止會以社民連名義出選，重會用土地正義聯盟、民間電台同社會主義運動呢啲同社民連好有關係嘅組織出嚟選，不過選舉成績入面只會計正式用社民連牌頭選嘅候選人。

相關 
葉賜豪 社民連籌委 係徐步高案代表律師。

攷

社會民主連線
香港信報：少壯派的夕陽之歌
香港明報：社會民主連線定位反對派 黃毓民任發言人
香港東方日報：長毛陳偉業籌組新政團
美國世界日報：長毛、陳偉業籌組社民連
「麥當勞」在社民連重組

香港政黨
香港民主派組織
社會民主主義政黨